text: Nicolai fra Vejle er en af verdens største stjerner inden for e-sport
  08 marts 2017 kl. 18.15
  Nicolai Reedtz har på få år gjort e-sport til sin levevej. I januar vandt han sammen med sit hold Astralis 3,3 millioner kroner i en turnering i Atlanta.
  I denne måned kæmper efterskolerne her i regionen om titlen som Syd- og Sønderjyllands efterskolemestre i TV SYD Counter-Strike Mesterskab.
  Det er en turnering for unge talenter, og måske finder vi fremtidens kommende sønderjyske superstjerner.
  21-årige Nicolai Reedtz fra Vejle er en af verdens største stjerne indenfor e-sport.
  I januar vandt han 3,3 millioner med sit hold Astralis i en turnering i Atlanta.
  Igen i weekenden vandt holdet 700.000 kroner i den store turnering, Intel Extreme Masters, i Polen.
  TV SYD har været med Nicolai Reedtz i Polen og med en stolt mor Dorte Reedtz på job.
  